8. ΑΠΟΦΑΣΙΣ ΥΠΟΥΡΓΟΥ ΒΙΟΜΗΧΑΝΙΑΣ Αριθ. 4471/777 της 14/28 Ιαν. 1961 (ΦΕΚ Β΄ 31) Περί επεκτάσεως εφαρμογής της υπ’ αριθ. 60843/ 1956 αποφάσεως περί ρυθμίσεως των εκ του άρθρ. 4 του Ν.Δ. 3523/56 προκυπτόντων ζητημάτων» ως αύτη ετροποποιήθη δια της υπ’ αριθ. 9982/1957 αποφάσεως. Έχοντες υπ’ όψει: α)Τας διατάξεις του άρθρ. 4 του Ν.Δ. 3523/1956 «περί οργανώσεως της διανομής της ηλεκτρικής ενεργείας». β)Την υπ’ αριθ. 8210/9.1.1960 επιστολήν της Δ.Ε.Η., αποφασίζομεν: 1.Επεκτείνομεν την εφαρμογήν της υπ’ αριθ. 60843 της 6ης   Σεπτ. 1956 αποφάσεως ημών (Εφημ. Κυβερν. τεύχος Β΄ φύλλον υπ’ αριθ. 187 της 18 Σεπτ. 1956, διόρθωσις ημαρτημένων εν τω αυτώ τεύχει, φύλλω υπ’ αριθ. 212 της 18ης Οκτ. 1956), ως αύτη ετροποποιήθη δια της υπ’ αριθ. 9982 της 6ης Φεβρ. 1957 μεταγενεστέρας αποφάσεως ημών (Εφημερίς Κυβερνήσεως τεύχος Β΄, φύλλον υπ’  Σελ. 224,62(δ) αριθ. 53 της 16 Φεβρ. 1957) και επί των ηλεκτρικών επιχειρήσεων και εκμεταλλεύσεων των διανεμουσών ηλεκτρικήν ενέργειαν η οποία μέχρι της 31ης Δεκ. 1960 διετίθετο αυταίς υπό της Ηλεκτρικής Εταιρείας Αθηνών-Πειραιώς Α.Ε. 2.Προκειμένου περί των επιχειρήσεων ή εκμεταλλεύσεων τούτων, αντί των εις τας αποφάσεις ταύτας αναγραφομένων χρονολογιών ή χρονικών περιόδων ορίζονται αι ακόλουθοι: α)Αντί της πρώτης Αυγ. 1956 ορίζεται η πρώτη Ιαν. 1961. β)Αντί της τριακοστής πρώτης Ιουλ. 1956 ορίζεται η τριακοστή πρώτη Δεκ. 1960. γ)Αντί των χρονικών περιόδων από πρώτης Αυγ. 1955 μέχρι τριακοστής πρώτης Ιουλ. 1956 και από πρώτης Αυγ. 1954 μέχρι τριακοστής πρώτης Ιουλ. 1955, ορίζονται αντιστοίχως τα ημερολογιακά έτη 1960 και 1959. Η παρούσα θέλει δημοσιευθή δια της Εφημερίδος της Κυβερνήσεως. 